
ΕΦΗΜΕΡΙΣ ΤΗΣ ΚΥΒΕΡΝΗΣΕ3Σ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

23 ΟΚΤΩΒΡΙΟΥ 1992 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης εβδομήντα (70) στρεμμάτων, στη 
θέση «Κάτω Παναγιά» Δήμου Άρτας, Ν. Άρτας . 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου δήμου Αθηναίων (Ν. . 

Αττικής)» . 2 

Έγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου Δήμου Πειραιώς . . 3 
Καθορισμός του ορίου διαχωρισμού των τομέων I και IV του εγκε¬ 
κριμένου ρυμοτομικού σχεδίου Δήμου Μυτιλήνης (Ν. Λέσβου) 
στο Βόρειο Τμήμα του Παραδοσιακού Τμήματος αυτής .... 4 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 4477 (1) 

Κήρυξη αναδασωτέας έκτασης εβδομήντα (70) στρεμμάτων, στη θέση 
«Κάτω Παναγιά» Δήμου Άρτας, Ν. Άρτιας. 

Ο ΝΟΜΑΡΧΗΣ ΑΡΤΑΣ 

Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης, 


όπως τροποποιήθηκε και συμπληρώθηκε μεταγενέστερα με το Ν.Δ. 
532/79. 

2. Τις διατάξεις του Ν. 3200/55 και τις διατάξεις του άρθρου 117 
παρ. 3 του Συν/τος. 

3. Τις διατάξεις του Ν. 998/79 «περί προστασίας των δασών κλπ. 
και ειδικώτερα: α) του άρθρου 41 παρ. 1 β) του άρθρου 38 παρ. 1., γ) 
αρθρ. 34 παρ. 4. 

4. Τις δ/γές του Υπουργείου Γεωργίας: 

α 160417/1180/8/7/80, β) 182447/3049/24.9.80, γ) 
164836/5136/10.8.81. 

5. Την πρόταση της Δ/νσης Δασών Άρτας για κήρυξη αναδασωτέας 
της έκτασης που κάηκε την προστασία και την φυσική αποκατάσταση 
της βλάστησης, αποφασίζουμε: 

Κηρύσσουμε αναδασωτέα, με σκοπό την αποκατάσταση της δασικής 
βλάστησης που κάηκε από βραχυκύκλωμα συνεργείου της ΔΕΗ (6) 
έκταση, εμβαδού 70 εβδομήντα στρεμμάτων που βρίσκεται στη θέση 
«Κάτω Παναγιά» Δήμου Άρτας. 

Προσδιορίζεται από τα στοιχεία και έχει όρια: 

Ανατολικά: Με χορτολιβαδική έκταση. 

Δυτικά: Με χορτολιβαδική έκταση. 

Βόρεια: Με χορτολιβαδική έκταση. 

Νότια: Με χορτολιβαδική έκταση. 

Όπως φαίνεται στο συνημμένο διάγραμμα που αποτελεί αναπόσπα¬ 
στο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Άρτα, 28 Αυγούστου 1992 
Ο Νομάρχης 

ΠΑΝΑΓΙΩΤΗΣ ΠΑΠΑΔΟΠΟΥΛΟΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

{ 2) 

Έγκριση μεταφοράς συντελεστή δόμησης διατηρητέου ακινήτου που 

βρίσκεται εντός του ρυμοτομικού σχεδίου δήμου Αθηναίων (Ν. Αττι¬ 

κής)»· 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «περί καθορισμού 
ανωτάτου ορίου συντελεστή δόμησης κλπ.» (Α' 58). 

2. Τις διατάξεις του Π.Δ/τος 470/1979 «περί μετασχηματισμού 
των συντελεστών δομήσεως εις εμβαδά κατά την εφαρμογή του Ν. 
880/1979» (Α' 138), όπως τροποποιήθηκε με το από 19.6.1987 
Π.Δ/γμα (Δ’ 592). 

3. Τις διατάξεις του Π.Δ/τος 510/1979 «περί ρυθμίσεως θεμάτων 
μεταφοράς συντελεστή δομήσεως κατά το Ν. 880/1979» (Α' 154), 
όπως τροποποιήθηκε με το 367/1987 Π.Δ/γμα (Α' 163). 

4. Τις διατάξεις των άρθρων 2, 3 και 7 του Ν. 1032/1980 περί συ- 
στάσεως Υπουργείου Χωροταξίας, Οικισμού και Περιβάλλοντος» (Α' 
57). 

5. Τις διατάξεις της παρ. 1 (εδ. ιδ) του άρθρου 23 του Ν. 1558/ 
1965 «Κυβέρνηση και Κυβερνητικά Όργανά» (Α’ 137). 

6. Την 23917/25.1.1991 πράξη συναίνεσης των Αλεξάνδρας Λό- 
ντου - Κανελλοπούλου και θέκλας Λόντου - Μαρινίδου, δια του πληρε¬ 
ξουσίου των Αλεξάνδρου ή Στεφάνου Διαμαντίδη, εχόντων την αποκλει¬ 
στική κυριότητα του παρακάτω περιγραφομένου ακινήτου, ενώπιον του 
Συμβολαιογράφου Αθηνών Απόστολου Παρλιάρου. 

7. Την 449/1990 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

8. Την 27526/5.3.1991 απόφαση του Υπουργού Περιβάλλοντος, 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης. 

9. Την κατόπιν αυτοψίας του αρχιτέκτονα μηχανικού Γεωργίου Δό- 
ντα επιβεβαίωση των εμπλεκομένων στον υπολογισμό του μεταφερο- 
μένου συντελεστή δόμησης στοιχείων του ακινήτου που βρίσκεται εντός 
του ρυμοτομικού σχεδίου Αθηνών και επί των οδών Σόλωνος 1 και Κα- 


νάρη 17, με πρόταση του Υπουργού Περιβάλλοντος, Χωροταξίας και 
Δημοσίων Έργων, αποφασίζουμε: 

Άρθρο 1 

1. Εγκρίνεται η μεταφορά συντελεστή δόμησης του ακινήτου (βαρυ- 
νομένου) που βρίσκεται εντός του ρυμοτομικού σχεδίου δήμου Αθη¬ 
ναίων (Ν. Αττικής) επί των οδών Σόλωνος 1 και Κανάρη 17 και έχει 
χαρακτηριστεί ως διατηρητέα με την 1310/185/1990 απόφαση του 
Υπουργού Περιβάλλοντος, Χωροταξίας και Δημοσίων Έργων (Δ’ 48) 
του οποίου την αποκλειστική κυριότητα έχουν οι παραπάνω συναινούσες 
στην μεταφορά του συντελεστή δόμησης, όπως το βαρυνόμενο ακίνητο 
φαίνεται με μαύρη διαγράμμιση στο σχετικό πρωτότυπο διάγραμμα σε 
κλίμακα 1:500 που θεωρήθηκε από τον Προϊστάμενο της Διεύθυνσης 
Τοπογραφικών Εφαρμογών με την 68896/1991 πράξη του και που 
αντίτυπό του σε φωτοσμίκρυνση δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς συντελεστή δόμησης είναι τα εξής: 

α. Εμβαδόν ακινήτου: 318,74 τ.μ. 

β. Ποσοστό κάλυψης: 70%. 

γ. Συντελεστής δόμησης βάσει του οποίου πραγματοποιείται η μετα¬ 
φορά: 4,2. 

δ. Δομήσιμες επιφάνειες που αντιστοιχούν σε αυτό είναι: 318,74 X 
4,2 - 1338,70 τ.μ. 

ε. Δομημένη επιφάνεια: 807,64 τ.μ. 

στ. Μεταφερόμενες δομήσιμες επιφάνειες: 531,06 τ.μ. (από ορό¬ 
φους). 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα των Αλεξάνδρας Λόντου - Κανελλοπούλου και θέκλας Λόντου - 
Μαρινίδου για εμβαδόν 531,06 τ.μ. (από ορόφους). 

Άρθρο 3 

> Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Μαρμαράς Χαλκιδικής, 23 Δεκεμβρίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

0 ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΟΝ 

ΑΧΙΛΛΕΑΣ ΚΑΡΑΜΑΝΛΗΣ 

(3) 

Έγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου Δήμου Πειραιώς. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί σχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α' 138), όπως τροποποιήθηκε με το από 19.6.1987 
Π.Δ/γμα (Δ' 592). 

3. Τις διατάξεις του Π.Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά τον Ν. 880/1979 (Α' 154) 
όπως τροποποιήθηκε με το υπ’ αριθ. 367/1987 Π.Δ/γμα (Α' 163). 

4. Τις διατάξεις της παρ. 1 (εδ. ιδ) του άρθρου 23 του Ν. 1558/ 
1985 «Κυβέρνηση και Κυβερνητικά όργανα» 1 (Α’ 137). 

5. Την Τ. 1503/1991 απόφαση του Πρωθυπουργού και του Υπουρ¬ 
γού Περιβάλλοντος Χωροταξίας και Δημοσίων Έργων «Καθορισμός 
αμροδιοτήτων του Υφυπουργού Περιβάλλοντος Χωροταξίας και Δημο¬ 
σίων Έργων Χρήστου Κατσιγιάννη» (Β’ 702). 

6. Την 1646/25.11.1991 πράξη συναίνεσης ενώπιον της συμβ/ 
φου Πειραιώς Αγγελικής Τααλπατούρου - Βραχνού, των Νικολάου Γε- 
ωργαντοπούλου και Αλκμήνης συζ. Νικολάου Γεωργαντοπούλου και 
την 1641/20.11.91 πράξη συναίνεσης ενώπιον της ίδιας συμβ/φου, 
της Αικατερίνης Δημητριάδου. 

7. Την κατόπιν αυτοψίας της υπαλλήλου Ελπίδας Τασιοπούλου - 
Μακρή επιβεβαίωση των εμπλεκομένων στον υπολογισμό του μεταφε- 
ρόμενου συντελεστή δόμησης στοιχείων του ακινήτου που βρίσκεται 
εντός του ρυμοτομικού σχεδίου Δήμου Πειραιώς στις οδούς Γούναρη 18 
και Νικήτα 2. 

8. Την 652/1991 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

9. Την 34645/18.5.1992 απόφαση του Υπουργού Περιβάλλοντος 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης, με πρόταση του Υφυπουργού Περιβάλλοντος Χωροταξίας 
και Δημοσίων Έργων, αποφασίζουμε: 

’Αρθρο 1 

1. Εγκρίνεται η μεταφορά συντελεστή δόμησης του ακινήτου (βαρυ- 
νομένου) που βρίσκεται εντός του ρυμοτομικού σχεδίου Δήμου Πειραιώς 
στις οδούς Γούναρη 18 και Νικήτα 2 και έχει χαρακτηρισθεί ως διατη¬ 
ρητέο με την 21745/1214/16.3.87 (Δ' 420/87) απόφαση του 


Υπουργού Περιβάλλοντος Χωροταξίας και Δημοσίων Έργων και του 
οποίου την αποκλειστική κυριότητα έχουν οι παραπάνω συναινούντες 
στην μεταφορά του συντελεστή δόμησης α) Νικόλαος Γεωργαντόπουλος 
(25% εξ αδιαιρέτου κατά πλήρη κυριότητα) β) Αλκμήνη Γεωργαντο¬ 
πούλου (25% εξ αδιαιρέτου κατά την επικαρπία), γ) Αικατερίνη Δημη¬ 
τριάδου (50% εξ αδιαιρέτου κατά πλήρη κυριότητα) όπως το βαρυνό- 
μενο ακίνητο φαίνεται με στοιχεία Α, Β, Γ, Δ, Ε, Α στο σχετικό πρωτό¬ 
τυπο διάγραμμα σε κλίμακα 1:200 που θεωρήθηκε από τον Προϊστά¬ 
μενο της Δ/νσης Τοπογραφικών Εφαρμογών με την 79693/1992 
πράξη του και που αντίτυπό του σε φωτοσμίκρυνση δημοσιεύεται με το 
παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς του συντελεστή δόμησης είναι τα εξής: 

α. Εμβαδόν οικοπέδου: 120,77 τ.μ. 

β. Ποσοστό κάλυψης: 70%. 

γ. Συντελεστής δόμησης βάσει του οποίου πραγματοποιείται η μετα¬ 
φορά: 4,8. 

δ. Δομήσιμες επιφάνειες που αντιστοιχούν σ’ αυτό είναι: 579,69 τ.μ. 

ε. Δομημένη επιφάνεια: 454,58 τ.μ. (120.77 τ.μ. στο ισόγειο και 
333,81 τ.μ. στους ορόφους). 

στ. Μεταφερόμενη δομήσιμη επιφάνεια: 125,11 τ.μ. από ορόφους. 

’Αρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα των Νικολάου Γεωργαντόπουλου, Αλκμήνης συζ. Νικολ. Γεωρ¬ 
γαντοπούλου και Αικατερίνης Δημητριάδου για εμβαδόν 125,11 τ.μ. 
από ορόφους. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Περιβάλλοντος Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 12 Σεπτεμβρίου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΟΝ 

ΧΡΗΣΤΟΣ ΚΑΤΣΙΓΙΑΝΝΗΣ 

(4) 

Καθορισμός του ορίου διαχωρισμού των τομέων I και IV του εγκεκριμέ¬ 
νου ρυμοτομικού σχεδίου Δήμου Μυτιλήνης (Ν. Λέσβου) στο Βόρειο 

Τμήμα του Παραδοσιακού Τμήματος αυτής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 1 

1. Τις διατάξεις της παρ. 1 του άρθρου 4 του Ν. 1577/1985 «Γενι¬ 
κός Οικοδομικός Κανονισμός» (Α' 210). 

2. Τις διατάξεις της παρ. α του άρθρου 2 του Π.Δ/τος 183/1986 

«Έγκριση τροποποιήσεων σχεδίων πόλεων και καθορισμός όρων και 
περιορισμών δόμησης από τους Νομάρχες» (Α 70). ο 

3. Τις διατάξεις του εδ. ιδ της παρ. 1 του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α 137). 

4. Την ϊ 1503/1991 απόφαση του Πρωθυπουργού και του Υπουρ¬ 
γού Περιβάλλοντος Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος Χωροταξίας και Δημο¬ 
σίων Έργων Χρήστου Κατσιγιάννη» (Β' 702). 

5. Την 498/1991 γνωμοδότηση του Δημοτικού Συμβουλίου Μυτι¬ 
λήνης. 

6. Την από 6.8.1991 εισήγηση - αιτιολογική έκθεση της Διεύθυνσης 
Πολεοδομικού Σχεδιασμού. 

7. Την 806/11.12.1991 γνωμοδότηση του Κεντρικού Συμβουλίου 
Χωροταξίας Οικισμού και Περιβάλλοντος. 1 

8. Την 283/1992 γνωμοδότηση του Συμβουλίου της Επικράτειας, 


με πρόταση του Υφυπουργού Περιβάλλοντος Χωροταξίας και Δημοσίων 
Έργων, αποφασίζουμε: 

Άρθρο 1 

Καθορίζεται τό όριο των τομέων όρων και περιορισμών δόμησης (I 
και IV), στη περιοχή του Δήμου Μυτιλήνης (Ν. Λέσβου) που βρίσκεται 
εντός του τμήματος που έχει χαρακτηρισθεί ως παραδοσιακό με τα από 
21.9.1979 (Δ' 537) και 12.11.1985 (Δ’ 731) Π.Δ/γματα και του 
οποίου το ρυμοτομικό σχέδιο και οι όροι δόμησης αναθεωρήθηκαν με το 
από 2.9.1988 (Δ' 869) Π.Δ/γμα, όπως φαίνεται σημειωμένο με κόκ¬ 
κινη διαγράμμιση στο σχετικό πρωτότυπο διάγραμμα σε κλίμακα 
1:1000, που θεωρήθηκε από τον Προϊστάμενο της Διεύθυνσης Τοπο¬ 
γραφικών Εφαρμογών με την 71478/1992 πράξη του και που αντί¬ 
τυπό του σε φωτοσμίκρυνση δημοσιεύεται με το παρόν διάταγμα. 

Άρθρο 2 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 2 Σεπτεμβρίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

